Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1072/12/3306	Považská Bystrica, 13.11.2012
EEČ : 2-26-135-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta
	hoci bol ako otec XXXXX, nar. XXXXX a mal. XXXXX, nar. XXXXX obaja bytom XXXXX, okr. XXXXX, povinný plniť si svoju zákonom stanovenú vyživovaciu povinnosť určenú rozsudkom Okresného súdu Pov. Bystrica sp. zn. 8P/53/2008 zo dňa 22.9.2008, právoplatným dňa 29.9.2008, na syna XXXXX vo výške 76,35 Eur, ktoré výživné mal zasielať k rukám XXXXX, nar. XXXXX bytom XXXXX, okr. XXXXX a na syna XXXXX vo výške 76,35 Eur mesačne, ktoré výživné za mal. XXXXX mal zasielať do 15. dňa v mesiacu vopred k rukám matky XXXXX, nar. XXXXX, trvalo bytom XXXXX, okr. XXXXX, svoju vyživovaciu povinnosť si pravidelne neplnil od mesiaca december 2011, od 20.9.2011 do 04.9.2012 bol dočasne práceneschopný, počas tohto obdobia mu boli Sociálnou poisťovňou, pobočka Považská Bystrica, vyplácané nemocenské dávky, prvá nemocenská dávka mu bola vyplatená dňa 13.10.2011 vo výške 11,40 €, v nasledujúcich mesiacoch sa výška nemocenskej dávky pohybovala v sumách od 330,50 € do 353,30 €, posledná dávka mu bola vyplatená dňa 14.09.2012, dňa 10.09.2012 s ním zamestnávateľ, XXXXX výpoveďou rozviazal pracovný pomer z dôvodu, že vzhľadom na jeho zdravotný stav podľa lekárskeho posudku dlhodobo stratil spôsobilosť vykonávať doterajšiu prácu, z vyplácaných nemocenských dávok na výživu svojich synov XXXXX a mal. XXXXX neprispel, čím mu za obdobie od decembra 2011 do septembra 2012 vznikol dlh na výživnom voči XXXXX vo výške 658,10 Eur, pričom časť dlhu na výživnom vo výške 105,40 Eur uhradil a voči XXXXX dlh na výživnom vo výške 658,10 Eur, pričom časť dlhu na výživnom vo výške 105,40 Eur uhradil               
lebo zanikla trestnosť činu
Odôvodnenie:
Poverený príslušník Okresného riaditeľstva PZ, Obvodného oddelenia XXXXX, uznesením ČVS: ORP-815/PU-PB-2012 zo dňa 20.9.2012 podľa § 199 ods. 1 Tr. por. začal trestné stíhanie a súčasne podľa § 206 ods.1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák.  v podstate na tom skutkovom základe, že hoci hoci bol ako otec XXXXX, nar. XXXXX a mal. XXXXX, nar. XXXXX, obaja bytom XXXXX, okr. XXXXX, povinný plniť si svoju zákonom stanovenú vyživovaciu povinnosť určenú rozsudkom Okresného súdu Pov. Bystrica sp. zn. 8P/53/2008 zo dňa 22.9.2008, právoplatným dňa 29.9.2008, na syna XXXXX vo výške 76,35 Eur, ktoré výživné mal zasielať k rukám XXXXX, nar. XXXXX bytom XXXXX, okr. XXXXX a na syna XXXXX vo výške 76,35 Eur mesačne, ktoré výživné za mal. XXXXX mal zasielať do 15. dňa v mesiacu vopred k rukám matky XXXXX, nar. XXXXX, trvalo bytom XXXXX, okr. XXXXX, svoju vyživovaciu povinnosť si pravidelne neplnil od mesiaca december 2011, od 20.9.2011 do 04.9.2012 bol dočasne práceneschopný, počas tohto obdobia mu boli Sociálnou poisťovňou, pobočka Považská Bystrica, vyplácané nemocenské dávky, prvá nemocenská dávka mu bola vyplatená dňa 13.10.2011 vo výške 11,40 €, v nasledujúcich mesiacoch sa výška nemocenskej dávky pohybovala v sumách od 330,50 € do 353,30 €, posledná dávka mu bola vyplatená dňa 14.09.2012, dňa 10.09.2012 s ním zamestnávateľ, XXXXX, výpoveďou rozviazal pracovný pomer z dôvodu, že vzhľadom na jeho zdravotný stav podľa lekárskeho posudku dlhodobo stratil spôsobilosť vykonávať doterajšiu prácu, z vyplácaných nemocenských dávok na výživu svojich synov XXXXX a mal. XXXXX neprispel, čím mu za obdobie od decembra 2011 do septembra 2012 vznikol dlh na výživnom voči XXXXX vo výške 658,10 Eur, pričom časť dlhu na výživnom vo výške 105,40 Eur uhradil a voči XXXXX dlh na výživnom vo výške 658,10 Eur, pričom časť dlhu na výživnom vo výške 105,40 Eur uhradil.               

Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX, s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 písm. a/ Tr. zák.

	Preskúmala som vyšetrovací spis ČVS: ORP-815/PU-PB-2012 a dospela som k záveru, že predmetný návrh povereného príslušníka PZ na zastavenie trestného stíhania proti obv. XXXXX je opodstatnený.

	V priebehu skráteného vyšetrovania bola vypočutá svedkyňa - poškodená XXXXX, obvinený XXXXX, boli zabezpečené listinné dôkazy - rozsudky Okresného súdu Považská Bystrica sp. zn. 6C/235/98 zo dňa 23.4.1998, 8P/53/2008 zo dňa 22.9.2008 rodné listy a potvrdenia o návšteve školy, správy o obvinenom, odpis registra trestov a iné
 
	Obvinený XXXXX do zápisnice o výsluchu obvineného zo dňa 30.10.2012 uviedol, že dňa 12.10.2012 zaslal na účet XXXXX sumu vo výške 1468, 90 Eur, čo predstavuje dlžné výživné za obdobie december 2011 až september 2012  a bežné výživné za mesiac október 2012.

Poškodená XXXXX do zápisnice o výsluchu svedka - poškodeného zo dňa 29.10.2012 potvrdila, že obv. XXXXX zaslal na jej účet dňa 12.10.2012 sumu 1468,90 Eur, čím uhradil dlžné výživné v plnej výške ako aj bežné výživné za mesiac október 2012. Zároveň uviedla, že neplatenie výživného nemalo trvalo nepriaznivé následky. Poškodený XXXXX splnomocnil svoju matku XXXXX, aby ho zastupovala v trestnom konaní obv. XXXXX ČVS: ORP-815/PU-PB-2012.

           Prečinu zanedbania  povinnej výživy podľa § 207 ods. 2 Tr. zák. sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného.

           Dôkazmi vykonanými v priebehu skráteného vyšetrovania bolo zistené, že obv. XXXXX svojím protiprávnym konaním, teda úmyselným vyhýbaním sa plneniu vyživovacej povinnosti voči synom Martinovi a XXXXX v období od decembra 2011 do septembra 2012 vrátane, po formálnej stránke naplnil všetky zákonné znaky skutkovej podstaty uvedeného prečinu. 

           Podľa § 86 písm. a/ Tr. zák. trestnosť prečinu zanedbania povinnej výživy ( § 207 Tr. zák.) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnil vyživovaciu povinnosť voči synom XXXXX a XXXXX určenú súdom v celom rozsahu, zároveň si splnil aj vyživovaciu povinnosť za mesiac október 2012 a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 písm. a/ Tr. zák.. 

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môže obvinený a poškodený podať do troch dní od jeho oznámenia prostredníctvom Okresnej prokuratúry Pov. Bystrica na Krajskú prokuratúru Trenčín. Sťažnosť má odkladný účinok ( §215 ods. 6 Tr. por.).

Mgr. Lenka Danihlíková
prokurátorka